Document ID: /roh_data/filtered/fineweb-2-filterrobots_roh.jsonl.gz/47481

Victoria dubla per la Svizra: Suenter il segund percurs dal slalom gigant a Kranjska Gora gudogna Marco Odermatt cun 1,06 secundas sin il segund svizzer sin il podest Loïc Meillard. Stefan Brennsteiner finescha sin plazza 3, Alexis Pinturault sin plazza 4.
Suenter l'emprim percurs dal slalom gigant a Kranjska Gora manava anc Loïc Meillard. Quai cun in avantatg da bun in dieschavel sin il Franzos Alexis Pinturault. Marco Odermatt era sin plazza 4.
Grazia a questa victoria ha Odermatt surpassà en il classament dal slalom gigant il Franzos Alexis Pinturault. En il classament general ha Odermatt uss 1069 puncts, Pinturault maina cun 1'100 puncts.